CELEX: 32007D0698
Language: sk
Date: 2007-10-29 00:00:00
Title: 2007/698/ES: Rozhodnutie Komisie z  29. októbra 2007 , ktorým sa mení a dopĺňa rozhodnutie 2007/116/ES v súvislosti so zavedením dodatočných rezervovaných čísel začínajúcich sa 116 [oznámené pod číslom K(2007) 5139] (Text s významom pre EHP )

30.10.2007   
            
            
               SK
            
            
               Úradný vestník Európskej únie
            
            
               L 284/31
            
         
      ROZHODNUTIE KOMISIE
   
   z 29. októbra 2007,
   ktorým sa mení a dopĺňa rozhodnutie 2007/116/ES v súvislosti so zavedením dodatočných rezervovaných čísel začínajúcich sa 116
   [oznámené pod číslom K(2007) 5139]
   (Text s významom pre EHP)
   (2007/698/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady č. 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (ďalej len „rámcová smernica“) (1), a najmä na jej článok 10 ods. 4,
   keďže:
   
               (1)
            
            
               Na základe rozhodnutia Komisie 2007/116/ES z 15. februára 2007 o rezervovaní národného číselného rozsahu začínajúceho sa 116 pre harmonizované čísla pre harmonizované služby sociálneho významu (2) sú národné číselné rozsahy začínajúce sa 116 rezervované pre harmonizované služby sociálneho významu. Príloha k uvedenému rozhodnutiu obsahuje zoznam konkrétnych čísel v rámci tohto číselného rozsahu a služby, pre ktoré je dané číslo rezervované. Tento zoznam možno meniť v súlade s postupom uvedeným v článku 22 ods. 3 smernice 2002/21/ES.
            
         
               (2)
            
            
               Mal by sa aktualizovať opis služby spojenej s číslom 116000. Okrem toho by sa dve služby, menovite linky pomoci deťom a linky dôvery, mali označiť ako služby sociálneho významu, ktorým možno priradiť harmonizované čísla. Z týchto dôvodov by sa rozhodnutie 2007/116/ES malo aktualizovať a mali by sa zaviesť dodatočné rezervované čísla.
            
         
               (3)
            
            
               Rozhodnutie 2007/116/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru pre komunikácie,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2007/116/ES sa nahrádza prílohou k tomuto rozhodnutiu.
   Článok 2
   Členské štáty prijmú všetky opatrenia potrebné na to, aby od 29. februára 2008 príslušný národný regulačný orgán mohol prideliť čísla, ktoré boli pridané do zoznamu na základe tohto rozhodnutia.
   Článok 3
   Toto rozhodnutie je určené členským štátom.
   
      V Bruseli 29. októbra 2007
      
         
            Za Komisiu
         
         Viviane REDING
         
         
            členka Komisie
         
      
   
   
      (1)  Ú. v. ES L 108, 24.4.2002, s. 33. Smernica zmenená a doplnená nariadením Európskeho parlamentu a Rady (ES) č. 717/2007 (Ú. v. EÚ L 171, 29.6.2007, s. 32).
   
      (2)  Ú. v. EÚ L 49, 17.2.2007, s. 30.
   
      PRÍLOHA
      Zoznam čísel rezervovaných pre harmonizované služby sociálneho významu
      
                  Číslo
               
               
                  Služba, pre ktorú je toto číslo rezervované
               
               
                  Konkrétne podmienky spájajúce sa s právom používať toto číslo
               
            
                  116000
               
               
                  
                               
                           
                           
                              
                                 Názov služby:
                              
                              Horúce linky pre nezvestné deti
                           
                        
                               
                           
                           
                              
                                 Opis:
                              
                              Služba a) prijíma hlásenia o nezvestných deťoch a oznamuje ich polícií; b) poskytuje poradenstvo a podporu osobám zodpovedným za nezvestné dieťa; c) poskytuje podporu pri pátraní.
                           
                        
               
                  Služba je dostupná nepretržite (t. j. 24 hodín denne, 7 dní v týždni, na celom území štátu).
               
            
                  116111
               
               
                  
                               
                           
                           
                              
                                 Názov služby:
                              
                              Linky pomoci deťom
                           
                        
                               
                           
                           
                              
                                 Opis:
                              
                              Služba pomáha deťom, ktoré potrebujú starostlivosť a ochranu, poskytuje im kontakt na organizácie a zdroje; poskytuje deťom možnosť vyjadriť svoje obavy, hovoriť o problémoch, ktoré sa ich priamo týkajú, a porozprávať sa s niekým v prípade núdzovej situácie.
                           
                        
               
                  V prípade, že služba nie je dostupná nepretržite (t. j. 24 hodín denne, 7 dní v týždni, na celom území štátu), musí poskytovateľ služby zabezpečiť, aby informácie o tom, kedy je služba dostupná, boli verejnosti ľahko prístupné a aby v čase, keď služba nie je dostupná, dostali volajúci informácie o tom, kedy bude služba najbližšie dostupná.
               
            
                  116123
               
               
                  
                               
                           
                           
                              
                                 Názov služby:
                              
                              Linky dôvery
                           
                        
                               
                           
                           
                              
                                 Opis:
                              
                              Služba ponúka volajúcemu skutočný ľudský vzťah založený na vypočutí bez predsudkov. Ponúka emocionálnu podporu volajúcim, ktorí trpia osamotenosťou, prekonávajú psychickú krízu alebo uvažujú o samovražde.
                           
                        
               
                  V prípade, že služba nie je dostupná nepretržite (t. j. 24 hodín denne, 7 dní v týždni, na celom území štátu), musí poskytovateľ služby zabezpečiť, aby informácie o tom, kedy je služba dostupná, boli verejnosti ľahko prístupné a aby v čase, keď služba nie je dostupná, dostali volajúci informácie o tom, kedy bude služba najbližšie dostupná.